Document ID: 31997R1218

KOMMISSIONENS FORORDNING (EF) Nr. 1218/97 af 27. juni 1997 om opretholdelse af det forudgående fællesskabstilsyn for indførsel af visse stålkabler med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94 (1), senest ændret ved forordning (EF) nr. 2315/96 (2), særlig artikel 11,
under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og ophævelse af forordning (EØF) nr. 1765/82, (EØF) nr. 1766/82 og (EØF) nr. 3420/83 (3), senest ændret ved forordning (EF) nr. 847/97 (4), særlig artikel 9, stk. 1,
under henvisning til Kommissionens forordning (EF) nr. 754/96 af 25. april 1996 om indførelse af et forudgående fællesskabstilsyn for indførsel af visse stålkabler med oprindelse i tredjelande (5),
efter konsultation i de ved ovennævnte forordninger nedsatte udvalg, og
ud fra følgende betragtninger:
Ved forordning (EF) nr. 754/96 blev der indført et forudgående fællesskabstilsyn for indførsel i Fællesskabet af snoet tråd, kabler, tovværk, flettede bånd, stropper og lignende varer af jern eller stål (undtagen isoleret tråd til elektrisk brug) henhørende under KN-kode 7312 10 82, 7312 10 84, 7312 10 86, 7312 10 88 og 7312 10 99 med oprindelse i tredjelande; denne foranstaltning blev indført fordi statistikken viste, at indførslen af stålkabler fra tredjelande havde været kraftigt stigende siden 1991 og var sket på vilkår, der kunne skade Fællesskabets stålkabelproducenter;
de seneste oplysninger viser, at indførslen af de pågældende varer stadig giver anledning til alvorlig bekymring, især nu hvor efterspørgslen er lav, indførslen i Fællesskabet af stålkabler med oprindelse i tredjelande var i 1996 på 42 434 tons, hvor den i 1993 lå på 29 032 tons; det skønnes på grundlag af tendenserne i de første måneder af 1997, at indførslen i 1997 vil komme til at ligge på stort set samme niveau som i 1996; disse indførselstendenser har ydermere været ledsaget af meget lave indførselspriser i forhold til prisniveauet i Fællesskabet;
da indførselstendenserne for stålkabler med oprindelse i tredjelande således stadig truer med at skade Fællesskabets producenter, er det i Fællesskabets interesse at opretholde det forudgående fællesskabstilsyn for indførslen af disse varer, idet der herigennem hurtigt kan tilvejebringes pålidelige og nøjagtige statistikker, således at der straks kan foretages undersøgelser af indførselstendenserne;
med henblik på at forbedre det forudgående fællesskabstilsyn og mindske administrationsarbejdet i denne forbindelse, bør det pålægges medlemsstaterne at sende de pågældende oplysninger til Kommissionen via det integrerede datanet, der er oprettet til dette formål -
UDSTEDT FØLGENDE FORORDNING:
Artikel 1
Det forudgående fællesskabstilsyn, der er indført for indførsel til Fællesskabet af snoet tråd, kabler, tovværk, flettede bånd, stropper og lignende varer af jern eller stål (undtagen isoleret tråd til elektrisk brug) henhørende under KN-kode 7312 10 82, 7312 10 84, 7312 10 86, 7312 10 88 og 7312 10 99 med oprindelse i tredjelande, jf. artikel 11 og 12 i forordning (EF) nr. 3285/94, og artikel 9 og 10 i forordning (EF) nr. 519/94, bør opretholdes.
Artikel 2
Bilaget til denne forordning indeholder en ajourført liste over de kompetente myndigheder, hvortil ansøgninger om tilsynsdokumentet kan indsendes, jf. artikel 12, stk. 1, i forordning (EF) nr. 3285/94, samt artikel 10, stk. 1, i forordning (EF) nr. 519/94.
Artikel 3
1. Inden for de første ti dage i hver måned underretter medlemsstaterne Kommissionen om:
a) nærmere enkeltheder om de mængder og værdier (i ecu), for hvilke der er udstedt tilsynsdokumenter i den foregående måned
b) nærmere enkeltheder om importen i den måned, der går forud fra den i litra a) omhandlede måned.
Oplysningerne fra medlemsstaterne opdeles på vare, KN-kode og land.
2. Alle meddelelser indgives til Kommissionen for De Europæiske Fællesskaber og formidles elektronisk via det integrerede net, der er etableret til dette formål, medmindre det af tvingende tekniske årsager midlertidigt er nødvendigt at benytte kommunikationsmidler.
3. Medlemsstaterne giver meddelelse, hvis de konstaterer uregelmæssigheder eller tilfælde af svig, og oplyser i givet fald, på hvilket grundlag de har nægtet at udstede et tilsynsdokument.
Artikel 4
Denne forordning træder i kraft på dagen for offentliggørelsen i De Europæiske Fællesskabers Tidende.
Den finder anvendelse fra den 1. juli til den 31. december 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 1997.

Labels: 1
3
5